Irland i Eurovision Song Contest

**Irland debuterte i Eurovision Song Contest** i 1965 og har deltatt 55 ganger. Siden debuten har Irland vært fraværende to ganger: i 1983, og 2002. Målt i antall seire er Irland det mest suksessrike landet i Eurovision Song Contest. Landet har vunnet konkurransen syv ganger, hvorav fire av dem kom i løpet av fem år. Etter 2000 har Irland gjort det langt svakere, og landet har kommet sist i to finaler og to semifinaler: 2007, 2013, 2019 og 2021. De siste ti årene har Irland kun kvalifisert seg til finalen to ganger, i 2018 og 2024.

## Historikk
Det er den irske rikskringkasteren RTÉ som har senderettighetene til Eurovision Song Contest på Irland, og som velger landets bidrag til konkurransen. Irland debuterte i Eurovision Song Contest i 1965 og startet med en serie gode resultater. I 1967 fikk Irland en andreplass, og den første seieren kom på landets sjette forsøk, da Dana vant i 1970 med «All Kinds of Everything».

### Seier på seier

I 1970-årene endte Irland stort sett midt på resultatlisten, men i 1977 innledet Irland en femårsperiode med bare topp fem-plasseringer. Landets andre seier kom i 1980 da Johnny Logan vant med «What’s Another Year?». Han var tilbake som låtskriver i 1984 og sikret landet en andreplass med «Terminal 3», og deretter en ny seier som artist i 1987 med «Hold Me Now». Denne vinnerlåten ble kåret til den tredje beste Eurovision-låten gjennom tidene under jubileumsprogrammet ''Congratulations: 50 Years of the Eurovision Song Contest'' i 2005. I 1992 vant Logan sin tredje seier, denne gang som låtskriver for låten «Why Me?», fremført av Linda Martin. 

1990-årene ble Irlands store tiår. Landet startet med en andreplass i 1990 og vant hele tre år på rad i 1992–1994. Irlands syvende og hittil siste seier, kom med Eimear Quinn og «The Voice» i Oslo i 1996. En ny andreplass kom på hjemmebane i 1997. 

### Fallet etter 2000

Etter 2000 har Irland hatt en lignende utvikling som nabolandet Storbritannia. Bare tre ganger har Irland endt på topp ti: 2000, 2006 og 2011. I likhet med Norge var Irland heller ikke kvalifisert i 2002, og bare fire av elleve ganger har Irland klart å kvalifisere seg til finalen. Landets første sisteplass kom i 2007, og en ny sisteplass kom i 2013.  

I perioden 2014–2023 klarte Irland kun å kvalifisere seg til finalen en eneste gang, i 2018, da Ryan O'Shaughnessy nådde en 16. plass med «Together». I 2019 og 2021 kom også Irland sist i sin semifinale. I 2024 fikk landet sin beste plassering på 24 år, da Bambie Thug nådde en sjetteplass med «Doomsday Blue». 

### Eurovisions «hjemland»
Med sine syv seire er Irland et av to land som har vunnet Eurovision Song Contest flest ganger, det andre er Sverige. Takket være seirene har Irland arrangert Eurovision Song Contest syv ganger, bare Storbritannia har arrangert finalen flere ganger med ni. Irland har imidlertid bare arrangert i to forskjellige byer, mens for eksempel Tyskland, Italia og Sveits alle har arrangert tre ganger i tre forskjellige byer, og Nederland fem ganger i fire forskjellige byer. Tre år på rad, i 1993–1995, ble også konkurransen arrangert i Irland, noe som fikk 1995-programleder Mary Kennedy til å uttale: «velkommen til det som nærmest har blitt den årlige Eurovision Song Contest fra Irland!». Finalen i 1993 ble holdt i landsbyen Millstreet, som med sine 1500 innbyggere er det minste stedet konkurransen har blitt arrangert. Den irske seierrekken ble brutt av norske Secret Garden i 1995, men Irland vant nok en gang da finalen gikk av stabelen i Oslo året etter.

Johnny Logan er også den eneste som har vunnet konkurransen tre ganger: To ganger som artist i 1980 og 1987, og som låtskriver i 1992. I tillegg fikk han også en andreplass som låtskriver i 1984.

Som et flerspråklig land har Irland hatt fordelen av å synge på engelsk i konkurransen siden debuten i 1965. Bare én gang har Irland sunget på nasjonalspråket irsk: i 1972 med «Ceol an Ghrá».

## Deltakere
Under er en liste over Irlands deltakere, plasseringer og poeng i konkurransen siden debuten i 1965.

## Stemmehistorikk
Siden debuten i 1965 har Irland gitt flest poeng til følgende land. Tallene er hentet fra nettstedet ESC Database.

Merk at tallene i tabellene over bare omfatter poeng gitt i finalene. Poeng gitt og fått i semifinaler, er ikke inkludert. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.

## Galleri

Fil:Eurovision Song Contest 1965 - Butch Moore.jpg|Butch Moore i Napoli (1965)
Fil:Winnares Dana (Ierland) zingt, Bestanddeelnr 923-3687.jpg|Dana i Amsterdam (1970)
Fil:Eurovisie Songfestival 76 Den Haag Red Hurley (Ierland), Bestanddeelnr 928-5033.jpg|Red Hurley i Haag (1976)
Fil:Eurovisie Songfestival 1980 ( Den Haag ) winnaar Johnny Logan in aktie, Bestanddeelnr 930-7803.jpg|Johnny Logan i Haag (1980)
Fil:ESC 2007 Ireland - Dervish - They can't stop the spring.jpg|Dervish i Helsingfors (2007)
Fil:ESC 2008 - Ireland - Dustin the Turkey, 1st semifinal.jpg|Dustin the Turkey i Beograd (2008)
Fil:Ireland at ESC 2011.jpg|Jedward i Düsseldorf (2011) og Baku (2012).
Fil:ESC2013 - Ireland 02 (crop).jpg|Ryan Dolan i Malmö (2013)
Fil:ESC2014 - Ireland 01 (crop).jpg|Kasey Smith i København (2014)
Fil:20150516 ESC 2015 Molly Sterling 7608.jpg|Molly Sterling i Wien (2015)
Fil:ESC2016 - Ireland 01 8.jpg|Nicky Byrne i Stockholm (2016)
Fil:Eurovision Song Contest 2017, Semi Final 2 Rehearsals. Photo 226.jpg|Brendan Murray i Kyiv (2017)
Fil:ESC2018 - Ireland 03.jpg|Ryan O'Shaughnessy i Lisboa (2018)
Fil:ESC2019-Ireland.jpg|Sarah McTernan i Tel Aviv (2019)
Fil:ESC 2021 Rotterdam 1st Semi Jury Show Ireland.jpg|Lesley Roy i Rotterdam (2021)
Fil:Eurovision 2022 - Semi-final 2 - Ireland - Brooke.jpg|Brooke på scenen i Torino (2022)
Fil:Eurovision 2023 - Jury Semi-final 1 - Ireland - Wild Youth (02).jpg|Wild Youth i Liverpool (2023)


## Eurovision Song Contest i Irland

## Kommentatorer og poengopplesere

## Se også
* Irland i Junior Eurovision Song Contest

## Referanser


## Eksterne lenker
* Offisiell nettside for Eurovision Song Contest
* Irland i Eurovision Song Contest